Sixto Cortina (Traducción)
La Comisión d'Urbanismu y Ordenación del Territoriu d'Asturies (CUOTA ) refugó'l proyectu de parque eólicu Luire, con 14 aeroxeneradores nos conceyos d'Allande y Tinéu, y dexó en suspensu l'aprobación d'otros seis parques nel Occidente d'Asturies, con 24 aeroxeneradores, hasta que se produzan alcuerdos ente promotores y conceyos o hasta qu'haya sentencia del Tribunal superior de Xusticia d'Asturies (TSXA) nos casos que tán xudicializaos. De los siete parques eólicos afectaos, cinco tán entamaos por empreses del grupu Capital Energy y dos por filiales d'Endesa.
La Comisión Executiva de la CUOTA, ente colexáu en manes de la Conseyería d'Ordenación del Territoriu que gobierna IX, decidió esti día refugar el parque eólicu Luire, pa los conceyos d'Allande y Tinéu, por afectar a una zona de protección osera y por ocupar una zona definida como d'esclusión pa infraestructures eóliques nes directrices sectoriales d'estes enerxíes. El parque Luire ta entamáu por Green Capital Development XX, del grupu madrilanu Capital Energy, y con 14 aeroxeneradores y una potencia instalada de 78,4 megavatios (MW) diba ser ún de los mayores parques d'Asturies
Amás, la CUOTA fixo esti día un requerimientu al grupu Capital Energy, promotor del parque eólicu de Sierra de Eirúa –qu'afecta a los conceyos de Bual, Castropol, Taramundi, Santiso d'Abres y A Veiga ya inclúi la instalación de cinco aeroxeneradores– por que nel plazu de trés meses acredite algamar un alcuerdu col Conceyu de Taramundi. En casu contrariu, l'autorización d'esta instalación va ser refugada.
Tamién la CUOTA alcordó la suspensión, por un plazu de trés meses, de dos parques entamaos por filiales del grupu Endesa. Son los denominaos Folgueiras (en Taramundi y A Veiga, y con cinco aeroxeneradores) y Chao Gran (en Taramundi, A Veiga y Vilanova d'Ozcos, y con trés molinos), que queden en suspensu al recoyer los sos proyectos la conexón cola llinia eléctrica d'evacuación del parque eólicu Sierra de Eirúa. Estos trés parques eólicos cunten col refugu esplícitu del Conceyu de Taramundi, destacaron fontes del Principáu.
Per otra parte, la CUOTA caltien un aplazamientu sobre los proyectos de los parques eólicos d'El Tronco (Taramundi y Santiso d'Abres), El Teixo (Taramundi y Vilanova d'Ozcos) y Pereiro (Taramundi y A Veiga) por esistir un contenciosu alministrativu sobre la resolución de la Conseyería d'Industria, Empléu y Promoción Económica qu'entá tien de resolvese xudicialmente. Los trés tán entamaos por Capital Energy.
- Tragedia en el Occidente: hallan el cuerpo de un pescador en el mar tras avistar su barco vacío y varado en una playa de Cudillero
- Cocina con mimo y tradición gastronómica en Teverga
- Al menos 44 llamadas a servicios de citas sexuales desde un móvil municipal: el escándalo de Noreña, al detalle
- Una guerra relámpago: Barbón y Puente cierran la crisis de las infraestructuras con la llegada de los Avril
- Habla la Alcaldesa de Noreña tras el escándalo de las llamadas a servicios de citas sexuales desde un móvil municipal: "Es un shock
- Una bella durmiente en crisis de autoestima", así define a Asturias el director para España de la marca náutica Saint James
- Paso al tren madrugador que piden los empresarios asturianos: Transportes prevé ponerlo en marcha en mayo
- Pedro Sánchez visitará el HUCA y conocerá los planes para la Agencia Estatal de Salud Pública